
الہٰیاتی بنیادیں – ماڈیول 6 – نجات
تبادلہِ خیال کے لیے سوالات

1. 	اس سبق میں آپ نے سب سے اہم چیز کیا سیکھی یا کوئی ایسی بات جو آپ کی سمجھ میں نہیں آئی؟
2. 	انسان کے گناہ میں گرنےسے  ہماری روحوں کے ساتھ ساتھ ہمارے جسم کس طرح بگڑ گئے؟
3. 	انجیل یا " خوشخبری " ہمارے جی اٹھنے کی ضمانت کس طرح دیتی ہے؟
4. 	ابدی زندگی کب شروع ہوتی ہے؟
5. 	ایمانداروں کے لیے ابدی زندگی صرف ہمیشہ کے لیے شعور اور وجود کے جاری رہنے کا معاملہ کیوں نہیں ہے؟ وضاحت کریں۔
6. 	شریعت کس طرح خدا کے کردار کی عکاسی کرتی ہے؟
7. 	تثلیث کی تینوں شخصیات نجات کے عمل میں کس طرح مل کر کام کرتی ہیں؟ یہ بات ہماری گناہ  کی حالت میں خدا کی محبت   اور نجات کے بعد بھی خدا کی محبت کے بارے میں کیا ظاہر کرتی ہے؟
8. 	مسیحی زندگی میں شکستگی اور ایمان کی مسلسل ضرورت کیوں ہوتی  ہے؟
9. 	مسیح کی فضیلت کس طرح ہماری نجات کی بنیاد بنتی ہے، اور اُس پر ایمان رکھنے سے ہمیں اُس کی معافی پر اعتماد کس طرح حاصل ہوتا ہے؟
10. 	دعا آپ کی زندگی میں کس طرح فضل کا ذریعہ بنی ہے؟
11. 	ایماندار ہونے کے باوجود ہمیں خوشخبری کی مسلسل ضرورت کیوں ہے؟
12. 	ابدی زندگی کو ابھی کس طرح محسوس کیا جا سکتا ہے؟

نظر ثانی اور جائزہ: نجات – ابدی زندگی
خدا کے تمام لوگ آخرکار کامل، بابرکت، غیر فانی، اور نہ ختم ہونے والی زندگی سے نوازے جائیں گے — ایسی زندگی جو خدا کی برکت  سے بھر پُور ہوگی، جس میں ہم اُسے جانیں گے اور اُس کے ساتھ ہوں گے۔ہم غالباً نئی کائنات میں لوگوں کے ساتھ باہمی تعلق رکھیں گے اور دلچسپ اور اہم کام انجام دیں گے۔ایماندار ابھی سے اُس ابدی زندگی کی ضمانت رکھتے ہیں۔لیکن جو کچھ خدا نے ہمارے لیے تیار کیا ہے وہ اتنا شاندار ہے کہ ہم اُسے ابھی مکمل طور پر سمجھ نہیں سکتے۔خدا فی الحال اُسے راز میں رکھے ہوئے ہے۔یقیناً وہ ہمیں حیران کرنا پسند کرتا ہے اور ہمارے لئے عظیم حیرتیں تیار کر رہا ہے۔

کیس سٹڈی:
انتونیو 96 سال کی عمر میں وفات پا گیا۔مرنے سے پہلے اُس کے خاندان اور قریبی دوستوں نے اُس سے ملاقات کی اور کہا کہ اُس نے  خدا کے بارے میں،  اپنے بارے میں، اور زندگی کے بارے میں جو کچھ سیکھا ہے اُس پر بات کرے۔اُس نے کہا           : "جب میں جوان تھا، تو شاید میں خدا کے ساتھ ہونے کی خواہش رکھتا تھا — زیادہ تر نظریاتی طور پر۔یعنی، میں نئے آسمان، نئی زمین، اور نئے جسم کے بارے میں خدا کے وعدے پر ایمان رکھتا تھا۔لیکن عملی طور پر، زمین پر کرنے کے لیے بہت سی چیزیں تھیں، اور میں چاہتا تھا کہ مسیح جلد واپس نہ آئے۔جب سے میں خدا میں مستحکم ہوا  ہوں، اُس نے آہستہ آہستہ میری سوچ کو بدل دیا ہے۔اب میں سچ میں کہہ سکتا ہوں کہ کئی سالوں سے میں واقعی اُس وقت کی خواہش رکھتا ہوں جب خدا اپنے لوگوں کو ابدی زندگی عطا کرے گا۔یہ میرے لیے اب کہیں زیادہ حقیقی اور اہم ہے، بہ نسبت اُس وقت کے،  جب میں جوان تھا۔"

غور و خوض کرنے کے لیے سوالات
1. 	کیا آپ ابدی زندگی کی امید رکھتے ہیں یا نہیں؟ وضاحت کریں۔
2. 	کیا آپ کو لگتا ہے کہ آپ کی کلیسیا کے لوگ ابدی زندگی کی امید رکھتے ہیں، یا وہ موجودہ زندگی میں ہی مشغول ہیں؟ وضاحت کریں۔
3. 	کیا مستقبل کی امید آپ کی روزمرہ زندگی پر اثر ڈالتی ہے؟
4. 	مستقبل کی امید آپ کی خدمت پر کس طرح اثر ڈالتی ہے؟

عملی مشق
•	اگلے ہفتے کی سرگرمیوں پر غور کریں، اس عظیم امید کی روشنی میں جو آپ کو خدا کے ساتھ ابدی زندگی کی صورت میں حاصل ہے۔
•	یوحنا  5 :             24 زبانی یاد کریں۔
